Yasamal rayonunda Novruz Bayramı təntənəli qeyd olundu - Xəbərlər - YASAMAL RAYON Icra Hakimiyyəti\nYasamal rayonunda Novruz Bayramı təntənəli qeyd olundu\nYasamal istirahət parkında rayon İcra Hakimiyyətinin təşkilatçılığı ilə Novruz bayramı qeyd edildi. Bayram şənliyində Yasamal rayon İcra Hakimiyyətinin Başçısı İbrahim Mehdiyev, rayonun hüquq-mühafizə orqanlarının rəhbərləri, rayonun ali, orta-ixtisas, orta ümumtəhsil, səhiyyə və digər idarə, müəssisə və təşkilatların kollektivləri, ictimai birliklərin nümayəndələri, eləcə də rayon sakinləri iştirak edirdilər.\nTədbirdə çıxış edən Yasamal rayon İcra Hakimiyyəti Başçısı İbrahim Mehdiyev bayram münasibətilə tədbir iştirakçılarını təbrik etdi və bildirdi ki, xalqımızın gözəl adət-ənənələrini özündə yaşadan bu bayram ənənəvi olaraq xüsusi təmtəraqla, özünəməxsus adət-ənənələrlə qeyd edilir. Qədim zamanlardan başlayaraq Novruz bayramı müxtəlif ayin və mərasimlərin, xüsusilə 4 çərşənbə axşamının sehrindən, sevincindən, arzu və ümidlərindən keçib gəlib. Həyatın, varlığın əsası sayılan 4 ünsürün – su, od, yel və torpağın adı ilə bağlanan bu çərşənbələr özünəməxsus mifoloji və etnoqrafik mahiyyəti ilə seçilib, həmişə xüsusi bayram olaraq qeyd olunub. İ.Mehdiyev xüsusi olaraq vurğuladı ki, bu bayramın dövlət tərəfindən yüksək səviyyədə qeyd olunması ənənəsi isə təbii ki, Ulu Öndərimiz Heydər Əliyevin adı ilə bağlıdır. Azərbaycan xalqının Ümummilli Lideri hər zaman Novruz bayramının tarixi və milli ənənələrimizə uyğun şəkildə bayram edilməsinə böyük önəm vermiş və bu gün də Ulu öndərimizdən miras qalmış bu gözəl ənənə prezident İlham Əliyev tərəfindən uğurla davam etdirilir.\nBir tərəfində milli idman növləri üzrə yarışan pəhləvanlar, digər tərəfində isə yazın gəlişini müjdələyərək əlində yaşıl səməni tutan bahar qızları, xüsusi zövqlə bəzədilmiş rəngarəng Novruz xonçaları, uzaqdan belə ətiri ilə insanı məst edən, dadından, təamından doyulmayan milli mətbəximizin nümunələri, əsil kənd ab-havası yaradan milli samovar çayı, hər kəsin gözünü oxşayan sənət əsərləri, şən və maraqlı konsert proqramı ilə çıxış edən musiqiçilər şəhərimizin ən gözəl və yaraşıqlı istirahət məkanlarından olan Yasamal İstirahət Parkını bayram ovqatı ilə bəzəmişdi.\nƏvvəlcə el ağsaqqalı Dədə Qorqudun və Bahar qızının gətirdiyi odla Novruz tonqalı yandırıldı. Dədə Qorqudun Novruz duası, xalqımıza ruzi-bərəkət, sülh və əminamanlıq arzulaması tədbir iştirakçılarında xoş ovqat yaratdı. Bahar qızı qonaqları bərəkət rəmzi olan duz-çörəklə qarşıladı. Bayram şənliyində Novruz bayramının qədim zamanlardan mövcud olan atributları ilə bərabər qədim adət-ənənələri, milli folklor nümunələri və xalq oyunlarını özündə əks etdirən maraqlı proqram tamaşaçılar tərəfindən coşqu ilə qarşılandı. Kəndirbazların çıxışları, milli idman növlərinin nümayişi, Azərbaycanın bölgələrini əhatə edən milli mətbəximizə aid olan təamlar və şirniyyatlar, xalçaçılıq sənətinə aid dəzgahlarda əyani şəkildə xalça toxuması, xoruz döyüşü, kosa və keçəlin məzhəkələri, milli geyimli oğlan və qızların rəqsi və respublikanın tanınmış müğənnilərinin bir-birindən maraqlı ifaları, həmçinin ölkəmizdə mövcud olan çoxsaylı sənət sahələrinə aid milli-tətbiqi sənət məhsulları və suvenirlərin, o cümlədən rəsm əsərləri, taxtaoyma, misgərlik, duluzçuluq sənəti nümunələrinin sərgisi xüsusi rəğbətlə qarşılandı. Üzümüzə gələn bu yeni ildə bütün dünyaya əmin-amanlıq gəlməsi diləyilə sülh quşu rəmzi olan Göyərçin mavi səmaya buraxıldı.\nAzərbaycan Dövlət Mədəniyyət və İncəsənət Universitetinin müəllim və tələbə heyəti, İ.Əbilov adına Mədəniyyət Mərkəzi, A.M.Şərifzadə adına Mədəniyyət Mərkəzi və rayon Uşaq Yaradıcılıq Mərkəzi tərəfindən hazırlanaraq təqdim edilən konsert proqramı şənlik iştirakçılarında yüksək əhval-ruhiyyə və xoş ovqat yaratdı.\nBayram şənliyində tədbir iştirakçıları Azərbaycan milli mətbəxinin bənzərsiz təamlarını dadaraq, közlənmiş samovar çayından içərək, həmçinin şən musiqi sədaları altında milli idman növlərini izləyərək, kosa-keçəl ilə maraqlı söhbətlər apararaq baharın gəlişini əsil bayram kimi qeyd etdilər.


Adalet.az | KİRPİKDƏ DONAN YAŞ... Adalet.az | KİRPİKDƏ DONAN YAŞ... Adalet.az | Ədalət -\nKİRPİKDƏ DONAN YAŞ...\nRuhun ölən anı\n26072 | 2011-08-13 01:36\nNeçə gündü bir fikri özümlə gəzdirməkdən yorulmuşam. Getdiyim hər yerdə, dayanıb durduğum hər məkanda, təmas qurduğum hər kəsin yanında da bu fikir mənə rahatlıq verməyib. Elə bil ki, bədənimin hansısa bir əzasıdır, mənimlə gəzir. Nə kəsib ata bilirəm, nə də ki, çözə. Çünki bu əza gözlə görünmür. Bu ağrıya toxunmaq, onu sığallamaq mümkün deyil və mən də bu, gözlə görünməyən, əllə hiss edilməyən ağrının ünvanını bildiyim halda ona qarşı çıxmaq gücündə deyiləm. Çünki ağrıyan da ürəkdi, etiraz edən də... düşünən də eyni bir hissə, etiraz edən də.\nBax, bədənin bu məlum hissələrinin arasında bir məlum cığır var. Mən də o cığırla gedib - gəlməkdəyəm. Hara getdiyimi, niyə getdiyimi bilə-bilə həm də bu getməyin, bu gəlməyin mənasız olduğunu da anlayıram. Ona görə ki, mənim nə gözləyənim var, nə də müşahidə edənim. Təsəvvür edin ki, özüm öz içimdə yanıb köz olmuş bir kösöv kimi qaralmışam, kirpiyimin ucunda, hətta qopub düşməyə taqəti qalmayan bir damcı yaş donub...\nÇox qəribədi, yayın qorabişirənində, adamların sərin bir yer axtardığı bir vaxtda, hörmətli Umayra xanımın idarəsinin məlumatlarının fonunda mənim kirpiyimdə donan yaş ərimir. Elə bil kimsə o son damlanı mənim kirpiyimə qaynaq edib, mismarlayıb. Nə o damla düşüb canını qurtarır, nə də ki, mən ondan xilas ola bilirəm. Bu heç də qəribəlik deyil. Zənnimcə, bu, acı bir həqiqətin həmişə göz önündə olmasıdı. Göz önündə olduqca, o sənə hər şeyi təkrar-təkrar yaşadır. Yaşatdıqca da səni yandırıb - yaxır, səni özündən-sözündən edir... səni səndən alıb, bir də sənə verir.\nNə vaxtsa bir şeir yazmışdım. Özü də elə-belə səbəbsiz yox, əksinə, bəlli bir səbəbə görə. Dünyaya gələn kitabımın son arxa səhifəsində çap etdirmişdim o şeiri. Hər dəfə də o şeiri oxuyanda oxucum, məni arayıb-axtaran, məni düşünən, mənim içimdə olan hər kəs bilsin ki, o mənim gözümün önündədi. Dörd misralıq bu şeir indi də yadımdadı:\ndünyamız o qədər kiçik ki, dar ki\ntaleyin o qədər oyunu var ki\nsən məni özünlə götür apar ki-\nhəmişə gözünün önündə olum!\nBəli, bu bir damla gecə də, gündüz də gözümün önündədi və məni məcbur edir ki, mən o bir damlanın sirrini sənə də pıçıldayım, sənə də deyim. Amma bu danışmaq, bu demək heç nəyə məlhəm olmayacaq. Ən azı ona görə ki, bütün olanlardan sonra hər şeyə yenidən qayıtmaq hər ikimizə ikinci dəfə ürək ağrısı gətirəcək və başlayacağıq bir-birimizi yenidən mühakimə etməyə. Amma bilməyəcəyik ki, bizim dediklərimiz və etdiklərimiz özümüzün özümüzə vurduğumuz zərbədi. Elə bir zərbə ki, onun ağrısı ömrümüzü qısaldır, həyatımızı alt-üst edir. Fərqinə varmırıq ki, bütün bunlar əslində bizim öz günahımızın, öz nöqsanlarımızın, öz qısqanclığımızın zərbəsidi, acısıdı və biz də onu çəkməyə məcburuq. Neyləyim ki, özüm də bildiyim halda bu yozumların içindən çıxa bilmirəm. Elə bil bildiyim bir sirrin açarını itirmişəm. O qıfılı açmaq üçün sadəcə vuruşmaq lazımdı. Özü də yalnız özümlə.\nqabaracam dəniz tək\nsəni sahildən alıb\naparacam dəniz tək...\nqoynumda qərq edəcəm\nağ ləpələr öpüş tək\nnəfəsin də Günəş tək\nindi dəniz xəyalım\ntut əlimdən, qalaq biz-\nQarşılaşdığım hər kəs son yazılarla bağlı mənə müxtəlif münasibətlər bildirir. Daha çox yaşlı nəslin nümayəndələri, yəni sözlə, qələmlə əməlli-başlı yoldaşlıq etmiş, mətbuat dünyasında izi və üzü olan ağsaqqal qələm dostlarım mənə dəstək verirlər. Duyğuları, düşüncələri, ruhu kağıza köçürdüyümə görə, mənim yaxşı bir oxucum kimi kürəyimin söykənəcək, güvənəcək dağı kimi arxamda möhkəm dayanırlar. Elə bil bu həmkarlarım da təkcə özümün yox, həm də onların düşüncələrini, duyğularını yazdığıma görə, mənə qahmar çıxıblar... Açığını deyim ki, bu münasibət məni çox sevindirir. Çünki duyğudan, dünyagörüşün kasadlığından əziyyət çəkənlər yazılarıma tamam laqeyd bir münasibətlə, hətta ritorik bir tərzdə yanaşırlar. Elə bil bu yazılar onların içini açıb tökməklə onları sıxıb, utandırıb və günahkarı da mən olmuşam. Amma sözün bütün mənalarında bu münasibət mənə ağır gəldi və mən söz adamının belə dayaz olduğuna təəssüfləndim...\nNeyləmək olar, dünyada hər şey fərqli və rəngarəngdi. Oğul istəyirəm ki, bu rəngarəngliyi, bu fərqləri ardıcıl düzə bilsin. Elə düzsün ki, sonda bir tamlıq yaransın. O tamlıq isə həyatın, ömrün mənasına, arzuların gerçəkləşməsinə çevrilə bilsin. Lakin dünyanın bu dolaşıq vaxtında bu cür düşünməyin özünün mənə tam bəraət vermədiyini də dərk edirəm. Ona görə ki, mənim iç dünyamla məmləkətin görünən üzü bir təzad təşkil edir. Təzadlar təkcə mübarizə üçün gərəkli deyil. Onlar həm də müqayisə üçün lazımdı...\nDeməli, bütün həyatın mənasını duyğularda, yaşantılarda gördüyümə görə nə qədər qınansam da, amma geri çəkilmək fikrim yoxdu. Birincisi, mən həyatın mənasını orda tapmışam, ikincisi, məhz bu duyğular məni yaşadır, üçüncüsü bu duyğular məni qələmə könül verməyə məcbur edir, dördüncüsü mən özümü yaza-yaza həm də ONU yazıram. O, həm mənim ilham pərimdi, həm duyğularıma qiymət verəndi, həm anlayandı, həm düşünməyə məcbur edəndi, həm sevincimin, həm qəmimin şərikidi, həm dayaq nöqtəm, həm də məni özündən uzağa qovandı. Bir sözlə, o həm gözümün önündə, ürəyimin içindədi, həm də gözümü də, ürəyimi də özü ilə götürüb çox-çox uzaqlara aparan birisidi...\nƏn maraqlısı odur ki, o, mən olduğum hər yerdədi və mən də onun olduğu hər yerdəyəm. Bircə ona təəssüf edirəm ki, onun və mənim olduğum hər yerdə nə o məni görüb təqdim edə bilir, nə də mən onu. Bu pünhanlıq bizim ikimizi də bir bəndəyə, bir insana çevirib, gecəylə gündüz kimi, axşamla səhər kimi, olumla ölüm kimi. Yəni təkrarlanma, bu zəncirvarilik bir sonsuzluqdu. O sonsuzluğun da adı məhəbbətdi. Məşhur bir misrada deyildiyi kimi, məhəbbət bir bəladı ki, giriftar olmayan bilməz... Bu yerdə yadıma sənə yazdığım bir şeir düşdü. Bu təkcə sənə yazılmayıb, sevgi ilə oynayan hər kəsə yazılıb. Məhəbbətlə oynayan hər bir kəsə ünvanlanıb...\nya da birtəhər\ndəli etmirsə xəyal...\ndeməli heç nə...\nya hələ doğulmamısan\nheç bunu da\nHə, son vaxtlar havanın temperaturunda bir balaca enmələr müşahidə olunub. Bu, istidən tıncıxanlar üçün xüsusilə evindən uzağa gedə bilməyənlər üçün müəyyən bir təsəllidir. Amma bu təsəllinin arxasında bir boşluq var. Elə bir boşluq ki, o maddiyata söykənib. Əgər maddiyat imkan versəydi, yəqin ki, heç kim Bakının bu istisində nə özünü, nə ailəsini soyuq bulaqlardan, sərin yerlərdən məhrum etməzdi. Zənnimcə, həyatın bir qəribəliyi və amansızlığı da elə maddiyatla bağlıdı. Bəzən ən çox haqqı olan ən az haqqı olandan növbədə çox-çox geridə qalır. Düzdü, bunun da müxtəlif təsəlli notları var. Amma elə bizim hardasa bir günahımız da yerli-yersiz çılğınlığı, mübarizliyi təsəlliyə qurban verməyimizdi, səbrlə bağışlamağımızdı.\nÇox vaxt özümü də qınayıram, yazdığım sözləri də. Bunun səbəblərinin bir qismini öncə söyləmişdim. Amma elə bu yazını diktə edərkən də anladım ki, sən demə, hər yerdə, hər an, hər məqamda sevən, sevilən insan göz önündə olur, hansısa bir ilahi güc ona sevməyə, daldalanmağa imkan vermir. Mən yaxından tanıdığım sevənləri gözümün önünə gətirirəm və görürəm ki, onların baxışlarındakı işıq, hərəkətlərindəki çılğınlıq və nəhayət daxillərindəki coşqu ətrafdakılardan çox-çox fərqlənir. Bu adamlar sanki ikinci bir gücün, ikinci bir ürəyin, ikinci bir duyğunun enerjisi ilə yaşayırlar. Onlar özlərini ram etməkdə çətinlik çəkirlər və mən də öz-özümə deyirəm:\n- Nə gözəldi ram olmayan, təslim olmayan sevgilər!!! Nə gözəldi bu dəliqanlılıq, bu baxışlardan tökülən od və döyünən sevgi dolu ürək!!!\nHə, söz-sözü çəkir. İstəyirəm yazımı bu yerdə saxlayım. Amma bilgisayr yazarımız Gülər xanım imkan vermir. Elə təkrar-təkrar bu sevginin, o ilham pərisinin, o gözəlin ünvanını soruşur, kimliyini öyrənmək istəyir. Mən də həmişəki kimi köməyimə yazdığım şeirlərdən birini çağırıram və deyirəm ki:\nelə indicə, bu an\nsöhbət səndən düşmüşdü...\nsənin odundu yanan-\nqeybət məndən düşmüşdü...\nhərə bildiyi kimi\nbiri ad böyüdürdü\no birisi pozurdu...\nsöhbət bitib - tükənmir\namma heç kim demədi\nbu sevginin sabahın...\ndilə də gətirmədi\ngünahın və savabın...\nDeməli, bütün hallarda sorğular həmişə olub, bu gün də var, sabah da olacaq. İnsan, yəni Allah bəndəsi öyrənməkdə maraqlıdı. Sənin kimliyini öyrənmək üçün mənə həmişə suallar veriləcək. Mənim də kimliyimi öyrənmək üçün səni min dəfə dilə tutacaqlar. Sən də susacaqsan, mən də. Sən də heç nə deməyəcəksən, mən də. Biz bir-birimizə yaxın olduğumuz qədər uzaq dayanıb kirpiyimizin ucunda donan bir damlanı aşıb keçə bilməyəcəyik. O bizim aramızda dövlət sərhəddidi. Biz onu keçməyə cəhd göstərsək, bəlkə də müharibə başlayacaq... Qurbanı da, şəhidi də, itkisi də ürəklərimiz və sevgimiz olacaq...


Şəbnəm Tovuzlu ilə bağlı yeni qalmaqal: "Kimsədən qorxum yoxdur" — Axtarırıq.Biz\nŞəbnəm Tovuzlu ilə bağlı yeni qalmaqal: "Kimsədən qorxum yoxdur" Bir müddətdir adı qalmaqallı hadisələrdə hallanan müğənni Şəbnəm Tovuzlu haqqında yeni ittiham irəli sürülüb.\nKimsədən qorxum yoxdur. Və utanacaq heç bir hərəkət də etməmişəm. O, dırnaqarası jurnalisti Allaha tapşırıram. Müqəddəs Ramazan ayında şayiə yaymağın özü də bir günahdır. Heç olmasa bu ayda günah etməkdən çəkinsinlər”. Mənbə: http://news.lent.az/news/246634\n27.06.2016 39 News ←Dostlarınla paylaş


Zakir Həsənov çinli həmkarı ilə görüşüb – FOTOLAR « A24 Xeber\nZakir Həsənov çinli həmkarı ilə görüşüb – FOTOLAR\n27 Aprel 2018 - 20:39\nAzərbaycan Respublikasının müdafiə naziri, general-polkovnik Zakir Həsənovun rəhbərlik etdiyi nümayəndə heyəti Çin Xalq Respublikası (ÇXR) Dövlət Şurasının üzvü, ÇXR-in milli müdafiə naziri, general-polkovnik Vey Fenxenin dəvətilə Pekində rəsmi səfərdədir.\nMüdafiə Nazirliyindən verilən məlumata görə, aprelin 27-də ÇXR-in Milli Müdafiə Nazirliyində Azərbaycanın müdafiə nazirinin rəsmi qarşılanma mərasimindən sonra iki ölkənin müdafiə nazirlərinin görüşü olub.\nV.Fenxe Çinlə Azərbaycanın coğrafi baxımdan bir-birindən uzaq məsafədə yerləşməsinə baxmayaraq, xalqlarımız arasında tarixən dostluq münasibətlərinin olduğunu qeyd edib. O, bu münasibətlərin yaranmasında tarixi İpək yolunun vacib rol oynadığını bildirib.\nV.Fenxe ölkəsinin Ermənistan-Azərbaycan, Dağlıq Qarabağ münaqişəsində mövqeyinin dəyişmədiyini, hər zaman olduğu kimi, münaqişənin beynəlxalq hüququn norma və prinsiplərinə uyğun, Azərbaycanın ərazi bütövlüyü çərçivəsində həllinin tərəfdarı olduğunu xüsusi qeyd edib.\nSəmimi qəbula və göstərilən qonaqpərvərliyə görə təşəkkürünü bildirən general-polkovnik Z.Həsənov vurğulayıb ki, Azərbaycanla Çin arasında dostluq münasibətləri dərin köklərə malikdir. Bu münasibətlər ölkələrimiz arasında müasir əlaqələrin əsasını təşkil edir.\nÇinlə hərtərəfli əməkdaşlıq isə ölkəmizin xarici siyasətinin prioritet istiqamətlərindən biridir.\nAzərbaycan-Çin münasibətlərində qarşılıqlı etimadın yaradılmasında və əlaqələrin genişlənməsində ulu öndər Heydər Əliyevin əvəzsiz xidmətlərini xatırladan general-polkovnik Z.Həsənov bildirib ki, bu dostluq münasibətləri dövlətimizin başçısı, Ali Baş Komandan İlham Əliyevin rəhbərliyi altında inkişaf etdirilərək yüksək əməkdaşlıq səviyyəsinə çatdırılıb.\nÖlkələrimizin rəhbərlərinin və rəsmi şəxslərin qarşılıqlı səfərləri artıq daimi xarakter alıb. Bu da öz növbəsində mövcud dostluq münasibətlərinin, əməkdaşlığın daha da möhkəmlənməsinə mühüm töhfədir.\nAzərbaycanın müdafiə naziri Çinin Ermənistan-Azərbaycan, Dağlıq Qarabağ münaqişəsində Azərbaycanın ədalətli mövqeyini dəstəkləməsinə görə təşəkkürünü bildirib.


Ana səhifə » Daxili siyasət » Azərbaycan Respublikasının Prezidenti yanında Gənclər Fondu 7-ci qrant müsabiqəsini elan edib\nAzərbaycan Respublikasının Prezidenti yanında Gənclər Fondu 7-ci qrant müsabiqəsini elan edib\nAprelin 30-da Azərbaycan Respublikasının Prezidenti yanında Gənclər Fondunun Müşahidə Şurasının növbəti iclası keçirilib.\nFondun mətbuat xidmətindən AZƏRTAC-a bildiriblər ki, iclasın gündəliyinə yeddinci qrant müsabiqəsinin elan olunması, qurumun fəaliyyətini tənzimləyən bəzi sənədlərdə dəyişikliklərin edilməsi, gənc xarici tədqiqatçıların Dağlıq Qarabağ münaqişəsi və azərbaycanlılara qarşı törədilmiş soyqırımlarla bağlı elmi araşdırmalar aparacaqları ölkələrin siyahısının təsdiq olunması və digər məsələlər daxil edilib.\nMüşahidə Şurasının sədri, Prezident Administrasiyasının İctimai-siyasi məsələlər şöbəsi müdirinin müavini Tahir Süleymanov son üç ildə keçirilmiş 6 müsabiqə çərçivəsində gənclər təşkilatlarının və 16-29 yaşlı fiziki şəxslərin 1865 layihəsinin dəstəkləndiyini, onların həyata keçirilməsi üçün Fond tərəfindən 11 milyon manatdan artıq vəsaitin ayrıldığını bildirib. T.Süleymanov qeyd edib ki, yeni müsabiqə də əvvəlkilər kimi, ilk növbədə gənclərin intellektual, fiziki və mənəvi inkişafının, ölkənin sosial-iqtisadi, ictimai-siyasi və mədəni həyatında fəal iştirakının təmin olunmasına yönəlib.\nİclasda aparılan müzakirələr nəticəsində “A” kateqoriyası (yerli layihələr) üzrə 9, “B” kateqoriyası (beynəlxalq layihələr) üzrə 3, “C” kateqoriyası (fiziki şəxslərin layihələri) üzrə 8 istiqamət təsdiq edilib, layihələrin təqdim olunması üçün bir aylıq müddət (2015-ci il mayın 1-dən iyunun 1-dək) müəyyənləşdirilib.\nİclasda “Azərbaycan Respublikasının Prezidenti yanında Gənclər Fondunun qrant müsabiqəsində iştirak etmək üçün gənclər təşkilatlarının və fiziki şəxslərin qeydiyyata alınmasına dair Təlimat”da, “Azərbaycan Respublikasının Prezidenti yanında Gənclər Fondunun qrant müsabiqəsinin keçirilməsi Qaydaları”nda və “Maliyyə dəstəyinin göstərilməsi haqqında Müqavilə”də bəzi dəyişikliklər edilib. Dəyişikliklər əsasən, “E” kateqoriyasının (təşkilati inkişaf qrantı) ləğv edilməsi, Fondun resipiyentləri sırasından xarici qeyri-hökumət təşkilatlarının çıxarılması, müsabiqələr zamanı layihə təkliflərinin təqdim olunması üçün müddətin 45 gündən 30 günə endirilməsi və digər məsələlərlə bağlı olub.\nDaha sonra Fondun maliyyə dəstəyi ilə gənc xarici tədqiqatçıların Dağlıq Qarabağ münaqişəsi və azərbaycanlılara qarşı törədilmiş soyqırımlarla bağlı elmi araşdırmalar aparacaqları ölkələrin siyahısı müzakirə edilib. Müşahidə Şurasının üzvləri bu cür tədqiqatların aparılması üçün 25 ölkə (ABŞ, Rusiya, Böyük Britaniya, Almaniya və s.) müəyyənləşdiriblər.\nFondun icraçı direktoru Fərhad Hacıyev 6-cı qrant müsabiqəsi çərçivəsində maliyyələşdirilmiş layihələrin icra vəziyyəti barədə məlumat verib, bir sıra rəqəm və göstəriciləri Müşahidə Şurasının diqqətinə çatdırıb.\nGündəlikdəki məsələlər ətrafında müzakirələrdə Müşahidə Şurasının üzvləri - gənclər və idman nazirinin müavini İntiqam Babayev, təhsil nazirinin müavini Ceyhun Bayramov, mədəniyyət və turizm nazirinin müavini Nazim Səmədov, Maliyyə Nazirliyinin sosial sahələrin maliyyəsi şöbəsi müdirinin müavini Cavid Məmmədov, “Gənclərin İntellektual İnkişafına Yardım” İctimai Birliyinin idarə heyətinin sədri Seymur Orucov, “Bizim Nəsil” Gənclərin Regional İnkişaf Assosiasiyasının sədri Nurəddin Mehdiyev, Azərbaycan Tələbə Gənclər Təşkilatları İttifaqının sədri Şahin İsmayılov və Fondun baş mühasibi Elmar Talıblı iştirak ediblər.


Qadın sünnəti haqqında » Qadınla.Com - Qadınlar Birİncidir!\nQadın sünnəti - cinsi zövq orqanı olan klitorun kəsilməsidir ki, məqsəd qadınların cinsi yaxınlıqan həzz almasına imkan verməməkdir. Yəni, qadın cinsi münasibətə zövq almaq üçün yox, yalnız nəsil artırmaq üçün girsin deyə, bu addım atılır. Dünyanın 30 ölkəsində il ərzində 3 milyona yaxın qadın sünnət edilir. Qadın sünnətinin ən çox yayıldığı region Afrika və Cənub-Şərqi Asiyadır. Somalidəki qızların 98%-nin sünnət edildiyi bildirilir. Təkcə Somali yox, Efiopiya, Fil Dişi Sahili, Seneqal, Keniya, Benin və Qana kimi müsəlmanların üstünlkü təşkil etdiyi Afrika ölkələrində qadınlar sünnət edilir. Həmçinin xristianların üstünlük təşkil etdiyi Nigeriya, Tanzaniya və Nigerdə də qadınlar sünnət edilir. Buna görə də belə hesab olunur ki, Afrika ölkələrində qadınların sünnəti dinlə yox, daha çox yerli adət-ənənə ilə bağlıdır. Tarixçi və ilahiyyatçı alim Təbərinin qeydlərinə görə, qadın sünnətinin tarixi Həzrəti İbrahimin vaxtına gedib çıxır. Belə ki, rəvayətə görə, qadınların sünnət edilməsi adəti onun dövründə başlayıb və ilk sünnət olunmuş qadın da onun həyat yoldaşı Həcər olub. Hətta İslam peyğəmbəri Məhəmmədin də sünnətin qadın üçün fəzilət olduğunu dediyi bildirilir. Buna baxmayaraq, dində qadın sünnətinin olub-olmaması ilə bağlı fikirlər ziddiyyətlidir. Bəziləri bunun dində olduğunu desə də, araşdırmalar göstərir ki, heç bir dində qadın sünnəti ilə bağlı birmənalı tələb yoxdur. Başqa bir qrup tarixçilər isə hesab edir ki, qadınların sünnət olunması adəti 2 min 500 il əvvəl Misirdə başlayıb və sonradan Afrikanın digər bölgələrinə yayılıb. Qadın sünnəti əsasən 4-12 yaş arası və tam, ya qismən olmaqla müxtəlif formalarda edilir. Burada digər məqsədin guya fahişəliyin qarşısının alınması olduğu deyilsə də, statistik məlumatlar göstərir ki, bu sünnətin həyata keçirildiyi ölkələrdə fahilşəlik heç də digərlərindən az deyil. Qadın sünnəti insan orqanizminə necə zərər vurur? Bunun hansı fəsadları var? Ginekoloq Ellada Sarıyeva AzVision.az-a bildirib ki, sünnət qadının cinsi fəaliyyətini yalnız korlayır, birdəfəlik dayandırmır: “Bunun məqsədi cinsi funksiyanı tormozlamaqdır. Əslində klitorun kəsilməsi qadının cinsi fəaliyyətinə ciddi təsir etmir, sadəcə, fiziki zədə qalır və cinsi münasibətə qismən istəksizlik yaranır. Qadının cinsi fəaliyyətini yalnız yumurtalığı kəsməklə tam dayandırmaq olar”. Cinsi fəaliyyətə ciddi təsir etməsə də, sünnət qadının həyatı üçün təhlükə törədir. Belə ki, sünnət prosesi yüzlərlə qadının həyatını itirməsi ilə nəticələnə bilir: “Qadın sünnətinin bir təhlükəli tərəfi də qanaxmadır ki, sünnət zamanı qanaxmadan ölənlərin sayı kifayət qədərdir. Çünki qadın cinsiyyət orqanında həmin hissə qan damarları ilə zəngindir və onlara nəzarət etmək çətindir”.Ginekoloq deyir ki, sünnət qadının psixologiyasına da ciddi təsir edir. Belə ki, sünnət olunmuş qadında ətrafdakılara qarşı qorxu hissi yaranır və asanlıqla tabe olur.Qadın sünnətinin doğuşa təsirinə gəlincə isə, E.Sarıyeva bildirib ki, bunun ciddi təsiri yoxdur. loading... 0\nOnun_Mələyi oxuduqca pis oluruq onsuz da.. təkrarıdır..((bunu ona görə edirlər ki guya dini qoruyurlar, yəni bunu etməklə qızlar da istəksizlik yaranır və nə xəyanət nə dəki fai. ..lik etməsin.bundan əvvəlki xəbərdə( üzrə istiyirəm)cinsi orqanın tikildiyini ,bəziləri isə ana ola bilmirlər,stress və qanaxmadan ölənlər olur yazılmışdı.bu xəbər də isə təhlükəli deyil.anlamadım düzü.amma məncə bu heç bir dində yoxdur.zərərləridə olduqca çoxdur,batil adət və inanaclar işte; ((


Sabir Rüstəmxanlı Doğu Türküstanda səfərdədir - VHPVHP\nİyl 25, 2015 Posted by admin 104\nSabir Rüstəmxanlı Doğu Türküstanda səfərdədir\nVətəndaş Həmrəyliyi Partiyasının (VHP) sədri, millət vəkili Sabir Rüstəmxanlı Doğu Türküstanda səfərdədir. Səfərdə məqsəd Azərbaycan və uyğur türkləri arasında bir çox sahələrdə, o cümlədən ədəbi sahədə əməkdaşlığın inkişaf etdirilməsidir.\nSəfər çərçivəsində ilk görüş Urumçi şəhərində azərbaycanlı və uyğur iş adamlarının iştirakı ilə keçirilib. Görüşdə ikitərəfli əməkdaşlıqla bağlı perspektivlər müzakirə edilib.\nDaha sonra Tanrı dağı, qədim Kaşğar şəhərində Yusif Balasaqunlu və Mahmud Kaşğarinin məzarlarını ziyarət edilib, məşhur yazıçı, naşirlərlə görüş keçirilib. Bu görüşdə Azərbaycan-uyğur ədəbi əlaqələrinin gələcək inkişafı ilə bağlı müzakirələr aparılıb, bədii nümunələrin oxuculara tanıtdırılması məqsədilə tərcümə ədəbiyyatının inkişaf etdirilməsinin vacibliyinə toxunulub. Görüşdə Sabir Rüstəmxanlıya bildiriblər ki, artıq onun “Göy tanrı” əsərinin uyğur dilinə tərcümə edilməsi qərarlaşdırılıb.\nQeyd edək ki, ötən ayın sonunda uyğur türklərinin yaşadığı Doğu Türküstanda daha bir qətliam baş verib. Çin hakimiyyəti ölkənin şimal-qərbində Uyğur-Sincan Muxtar Əyalətinin mərkəzi Urumçi şəhərindən 280 km aralıda yerləşən Turfan şəhərinin Lukqun qəsəbəsində uyğurlara qarşı yeni təxribatlar təşkil etməkdə suçlu bilinib. Baş vermiş qarşıdurma nəticəsində azı 27 uyğur türkü qətlə yetirilib. Millət vəkilinin səfəri həmin hadisənin dünya mətbuatında doğurduğu əks-sədanın hələ də aradan qalxmadığı bir dövrə təsadüf edir.


Xiaomi Mi Band 3 padşah öldü, padşahı uzun yaşayırdı\nXiaomi'den hansı cihazı deyə biləcəyini təsəvvür etmək üçün küçədə təsadüfi bir adam sorarsan, o, ehtimal ki, smartfonu və ya Xiaomi Mi Bandı əvəz edəcək. 2014 ildə Xiaomi tərəfindən təqdim edilən ilk Mi Band satışa çıxardı, hətta ürək dərəcəsi monitoru da yox idi. O, yalnız iki şey təklif etdi: ölçüləri ölçmək və yuxuya nəzarət etmək, lakin bir çox tərəfdar tapdı. İnsanlar qiyməti dolanışıqla satın aldılar, təxminən $ 10-da salındılar. Daha sonra, incə bir facelift, 1s modeli bazarda ortaya çıxdı və bu nəbzini yoxlama imkanı verdi. İki il bundan əvvəl Xiaomi, dünyanın ən yaxşı satan ağıllı bandı olan "Mi Band 2" i təqdim etdi və rəqabəti çox geridə qoydu. Çinli istehsalçının, gün ərzində fəaliyyətdən toplanan cari vaxtını və məlumatlarını nəzərdən keçirə biləcəyi müvəffəqiyyətli 1S modelinə bir ekran əlavə etdi. Dünyadakı aparıcı smartfon istehsalçıları hər il yeni, daha təmiz bir qurğu təqdim etməyə alışdılar. Xiaomi arxada qalmayıb iki il sonra qrupun növbəti nəsilini təqdim etməsi lazım idi. Xiaomi Mi Band 3, 31 May konfransında təqdim edildi Mi 8 flaqmanı i bir neçə digər məhsullar. Yeni Mi Band öz sələfinin uğuruna nail olacaq? İstehsalçının hansı təkmilləşdirmələr etdiyini yoxlayın.\nSon zamanlarda Xiaomi, məhsullarını qablaşdırma ilə sınaqdan keçirdi və Mi Band bu siyahıya qatıldı. Hazırda Xiaomi-dən olan mövcud bantlar bir "qapalı" qutuda qablaşdırıldı, bu dəfə istehsalçı məhsulu daha aydın şəkildə nümayiş etdirməyə və şəffaf material tətbiq etməyə qərar verdi. Yeni versiyanı necə qablaşdırmaq haqqında daha çox oxuyun bu girişdə, Özümü təkrar etməyəcəyəm. Bu, mütləq daha zərifdir.\nİndi yaxşı görünür!\nGörünüş, bir az təəccüblü görünən ikidən ən mühüm dəyişiklikdir. Ekran, bütün səthi səthini işə salmadı, yanlarında isə silikon bantdan kauçuk çıxdı. Düyməyim istəməyən görünüşün qalan hissəsindən çox fərqləndi. Mi Band 3 çox daha zərif görünür, çünki tərəflər üzərində böyük ekran silikon bandı sayəsində cəbhəyə baxdığımızda görmürlər. Ekranın kənarları çox xoşagəlməz bir təsir yaratmaq üçün yuvarlaqlaşdırılmışdı. Yeni versiyonundakı düyməni toxunmaq və ekranla qarışdırır, yumşaq bir depressiyaya sahibdir. Mənim fikrimcə, hər şey bir-biri ilə yaxşıdır. Qrup minimal olaraq böyüdü, hələ də çox işıqlıdır, 20g çəkir.\nMi Band 2 qrupun silikon kənarları arxasında minimal gizli bir ekranı var idi. Onlardan üçü elə əlamətdar təsiri var ki, əlləri əlləri təsadüfi təsirlərə məruz qalıb fiziki maneəlilərdə işləməyəcək. Bütün digər insanlar mütləq yeni versiyanı sevəcəklər.\nSilikon bandı daha etibarlıdır\nSilikon band UV qoplama ilə örtülmüşdür. Bəzi istifadəçilər çıxarıla bilən kəmərdən şikayətləndilər və qrup əllərini yıxdı. Xiaomi, biz "deliğe basdığımız" metal hissəsini uzatmağa qərar verdi. Minimal, lakin əsas dəyişiklik sayəsində, təsadüfən əlaqələr zamanı armband əlindən düşməyəcəkdir. Hal-hazırda yalnız qara bar versiyası satışa təqdim olunur. Xiaomi, üçüncü nəsil ilə birlikdə, digər iki rəng variantını təqdim etdi: qırmızı və göy rəngli. Xiaomi-dən formal bantlar ayrı-ayrılıqda əldə oluna bilər Gearbest mağazası. Mi Band 2 artıq orijinal silikon bandı üçün bir çox əvəzetmə və böyük bir toplama yığan insanlar təəssüf ki, narahat olmayın. Mi Band 3 Mi Banda 2 aksesuarları ilə uyğun deyil. Bəstəkarlar və şarj kabelləri yenə də almaq lazımdır, əgər bu dəstə daxil olsaydı, təəssüf ki, öləcək, bu da uzun bir batareyanın ömrü ilə mümkündür.\nEkran üzərində və gestures\nXiaomi ekranın genişləndirilməsinə qərar verdiyinin əsas səbəbi jest dəstəkidir, bəli, yeni Mi Band istifadə etmək üçün asanlıqla hərəkət edən jestlərə malikdir. Sol / sağa və yuxarıya və aşağıya keçə bilərik. Bütün bunlar 0,78 x 128 həlli və 80ppi piksel sıxlığı ilə 193-inç OLED ekranında. Şüşə arxasında saxladığınız toxunma düyməsinə menyudan seçimi təsdiqləmək üçün bir klik və ya daha uzun tutmağı dəstəkləyir. Dzięki zwiększeniu rozmiaru ekranu, Mi Band 3 może wyświetlać znacznie więcej informacji. Można podejrzeć prognozę pogody na najbliższe dni lub treść SMS. Gdy otrzymamy powiadomienie na telefon opaska wyświetli je przez niespełna 10 sekund. Opaska potrafi również wyszukać telefon, i uruchomić na nim sygnał dźwiękowy gdy tylko znajduje się w zasięgu bluetooth.\nYeni Mi Banda'yı Mi Fit tətbiqini eşitdiyimizdə ilk dəfə görəcəyimiz məlumat, sensor ekranı necə gəzmək üçün bir təlimatdır\nEkranda gördüyüm tək mənfi, böyük günəşdə zəif görünürlük, ikiyə qarşı inkişaf edilmədi. Mi Band 3 ekrandakı jestləri dəstəkləyir, beləliklə, daha çox kirlenmiş olacaq, bu da yüksək günəş işığında zəif görünürlüğün mənfi təsirini artırır.\nBatareya təxminən bir ay davam edəcək\nMənim keçmiş 2 həftəsi bilək dəsti ilə istehsalçının elan etdiyi 20-25 gün batareyasını təsdiq edir. Gündəlik 60 bildirişləri, üstəlik bir təlim sessiyası haqqında məlumat alır. Mən də bir Android telefon ilə bir dəfə bir qrup və bir an sonra iOS haqqında eşleme həyata keçirilmişdir. Batareya bir həftə və ya belə davam etməlidir.\n5 ATM sizə üzmək deməkdir\nXiaomi'nin reklam plakatlarında malik olduğu yeni bandın xüsusiyyətlərindən biri 5 ATM suya qarşı müqavimətdir, yəni yeni Mi Band ilə heç bir risk olmadan üzmək olar. Mənim üçün də ikimiz də bir şey etmədik, amma bu dəfə kağız üzərində var.\nXiaomi Mi Box TV-dən başqa TV qutusunu yoxladım ... Tanix TX5 Max\nMi Fit tətbiqi\nBu Mi Band idarə mərkəzi. Tətbiqə vibrasiya istifadə edərək, yuxu zamanı kimi bir sıra parametrlər daxildir. Qrupun ürək dərəcəsini necə tez-tez nəzarət etməsi. Siz Mi Bandın növbəti dörd gün üçün havanın göstərəcəyi yerdən müəyyən edə bilərsiniz. Gecədən sonra parıltmaq üçün əlin ekranı oyanmaması lazım olan saatları təyin etmək mümkündür. Seçim həqiqətən çoxdur.\nMi Fit tətbiqini ən çox sevdiyim məlumatların toplanması və digər istifadəçilərlə müqayisə edilməsi yolu.\nMi Band 3 hələ də əvvəlki nəslin köhnə, yaxşı xüsusiyyətlərinə malikdir. Gündəlik istifadəsi üçün normal insanlar üçün bir qrup olduğunu unutmayın. Bu, peşəkarlar üçün bir məhsul deyildir, ona görə də onu GPS-in olmaması və tətbiqi içərisində seçmək üçün daha çox fiziki fəaliyyət göstərə bilərsiniz.\nMi Band 2-nun yeni bir versiyası ilə əvəz edilməsi dəyərində olub-olmadığını merak edərsənsə, düşünürəm. Ekran sələfindən daha yaxşı görünür. Hal-hazırda qiymət 27-35 dollardan dəyişir. Yalnız Çin versiyası satışa təqdim olunur, beynəlxalq versiya yalnız sentyabrda satışa çıxarılacaq. Sayta bir yol əlavə etdim, asanlıqla Mi Band 3 dilində Polşaya necə dəyişə bilərsiniz. Bu ikinci nəslin çox uğurlu inkişafıdır, Xiaomi bu qədər aşağı qiymətə mümkün qədər çox itələdi. Xiaomi Mi Band 3 mağazasında ala bilərsiniz Gearbest.com lub Banggood.com. Bildiyiniz bildiyiniz biləyin iki hissəsi böyük günəşdə və "çıxıntılı ekranda" zəif görünüşdür. Mənim üçün bu bir mənfəətdir, amma bəzi kəslərin bunu narahat edə biləcəyini bilirəm.


İranlı nazir bir daha bəyan etdi: “İŞİD-i Səudiyyə Ərəbistanı yaradıb” – Savash.org\nƏsas səhifə/Dünya/İranlı nazir bir daha bəyan etdi: “İŞİD-i Səudiyyə Ərəbistanı yaradıb”\nSəudiyyə Ərəbistanı neftdən əldə etdiyi gəlirləri “İraq və Şam İslam Dövləti” (İŞİD) kimi terror təşkilatının maliyyələşdirilməsinə xərcləyir.\nAzvision.az-ın “İRNA” agentliyinə istinadən verdiyi məlumata görə, bu barədə İran Silahlı Qüvvələr Qərargahının rəisi general Həsən Firuzabadi bildirib.\nFiruzabadinin sözlərinə görə, İŞİD-ə qarşı ABŞ və Avropa ölkələri tərəfindən koalisiyanın yaradılması taktiki addımdır: “Əslində isə Qərb ölkələri İŞİD-in fəaliyyətini maliyyələşdirir və terror təşkilatının silahlanmasına yardım edir. Səudiyyə Ərəbistanı neft hasilatını artıraraq Qərb ölkələrinin yanacaqla bağlı problemlərinin olmayacağını bildirib. Digər tərəfdən, onların bu addımı neftin qiymətinin aşağı düşməsinə də səbəb olub. Bu isə regionda terrorla mübarizə aparan digər ölkələrə mane olur”.\nİyunun sonunda \_”İslam Dövləti\_” İraqda və Suriyada onun nəzarəti altında olan ərazilərində \_”İslam Xilafəti\_” yaratdığını elan etdi. İraq hakimiyyəti bu təşkilata qarşı mübarizədə kömək üçün beynəlxalq birliyə müraciət edib.\nƏrdoğanın ölməsi üçün qarğış tökdülər


Azərbaycanda "Yaşıl Kart" beynəlxalq sığorta sistemi üzrə ödənişlər 23% artıb | Report.az\nAzərbaycanda "Yaşıl Kart" beynəlxalq sığorta sistemi üzrə ödənişlər 23% artıb Bu ilin yanvar-sentyabr aylarında Azərbaycan sığortaçıları “Yaşıl Kart” beynəlxalq sığorta sistemi çərçivəsində 39 509 sığorta şəhadətnaməsi satıb.\n21 Oktyabr , 2019 11:55\nBu ilin yanvar-sentyabr aylarında Azərbaycan sığortaçıları “Yaşıl Kart” beynəlxalq sığorta sistemi çərçivəsində 39 509 sığorta şəhadətnaməsi satıb.\n“Report” İcbari Sığorta Bürosuna istinadən xəbər verir ki, bu, ötən ilin eyni dövrü ilə müqayisədə 18% çoxdur.\nSon 1 ildə “Yaşıl Kart”la bağlı sığorta ödənişlərinin məbləği isə 23% artaraq 790 933 manata çatıb. Ödənişlər 206 sığorta hadisəsi üzrə həyata keçirilib.


Azərbaycan ordusu bu kəndlərə daxil olub - ” Nikol, sən daha nələr haqda anlaşmısan?” | Yeni Gündəm\n13 Dek 2020 - 11:40 1.7 K\nVə bu gün erməni tərəfi Azərbaycan ordusunun həmin kəndlərə tərəf irəlilədiyini bildirib. Çaylaqqaldakı qanunsuz erməni “administrasiyasının” rəhbəri Aleksandr Avanesyan axşam saatlarında “Kavkazskiy uzel”ə bildirib ki, Azərbaycan ordusu artıq Köhnə Tağlar kəndini nəzarətə götürüb. “Çaylaqqala (ermənilər kəndi “htsaberd” adlandırırlar) isə hər tərəfdən mühasirəyə alınıb”,-o deyib. Avanesyanın sözlərinə görə, Rusiya sülhməramlıları öz postlarındadır və baş verənlərə müdaxilə etmir. Lakin bəzi erməni mənbələri sülhməramlıların Çaylaqqala kəndində olduğunu bildirir.\nErmənistanın keçmiş baş naziri Qrant Baqratyan isə özünün Facebook səhifəsində baş nazir Nikol Paşinyana müraciət edib: “Nikol, Azərbaycanla sən daha nə haqda anlaşmısan? Hadrutun 2 kəndinə 500 Azərbaycan əsgəri hücum edir. Zirehli texnika cəmləşdirilir. Deyirlər: “Biz razılaşmışıq ki, həmin kəndlər bizə verilməlidir”. Nikol, sən daha nələr haqda anlaşmısan?”\nDağlıq Qarabağdakı qondarma “parlamentin deputatı” Ayk Xanumyan da az əvvəl Azərbaycan ordusunun Çaylaqqala və Köhnə Tağlar kəndlərini tamamilə nəzarətinə götürdüyünü təsdiq edib.


Sadə verginin çətin məqamları – Novator.az\nVergi Məcəlləsinə yanvarın 1-dən qüvvəyə minən dəyişikliklər xırda ticarətçilərə və dövriyyəsindən asılı olmayaraq restoran-kafe sahiblərinə sadələşdirilmiş vergi ödəyicisi olmaq hüququ versə də, onların bu hüquqdan yararlanmasına çox ciddi bir məhdudiyyət də qoyur. 218.5.10-cu maddəyə görə, yalnız vergi ödəyicisi kimi vergi orqanında uçotda olmayan şəxslərə (əhaliyə) xidmət göstərən sahibkarlıq subyektlərinin sadələşdirilmiş vergi ödəyicisi olmaq hüququ var. İxtiyari bir mağaza və ya restoran (kafe, yeməkxana) vergi orqanında qeydiyyatda olan fərdi sahibkara və ya hüquqi şəxsə də ən azı bir dəfə mal satdıqda və ya xidmət göstərdikdə dövriyyəsindən və işçisinin sayından asılı olmayaraq dərhal sadələşdirilmiş vergi ödəyicisi olmaq hüququnu itirir.\nBelə bir mənzərəni təsəvvür edin: siz sadələşdirilmiş vergi ödəyicisisiniz, tikinti malları satan mağazanız var və 300-500 müştərinizin içərisində sizdən elektron vergi hesab-fakturası ilə mal almaq istəyən beş-üç müəssisə və ya fərdi sahibkar olur. Yaxud kiçik bir kafenizdə əsasən əhaliyə xidmət göstərirsiniz, amma yaxınlıqdakı beş-üç şirkət hər gün öz işçilərinə sizdən elektron vergi hesab-fakturası ilə yemək sifariş verir. Hər iki halda mağaza sahibi də, kafe işlədən sahibkar da sadələşdirilmiş vergi ödəyicisi olmaq hüququnu dərhal itirir.\nBelə vəziyyətdə kiçik mağaza və ya kafelər birmənalı olaraq vergi orqanında qeydiyyatda olan müştərilərindən imtina edəcək. Deməli, xırda sahibkar könüllü olaraq öz gəlirindən iri sahibkarın xeyrinə imtina etmiş olur.\nBu mənzərəyə bir mağazanın və ya bir kafenin timsalında baxanda problem ciddi görünməyə bilər, lakin yüzlərlə xırda sahibkarın bir yerdə itirdiyi kiçik məbləğ deyil. “Varlıların daha da varlanıb, kasıbların isə daha da kasıblaşması”na səbəb ola biləcək bu məhdudiyyət mexanizmi bütün hallarda ədalətli deyil, iqtisadiyyata ciddi zərbə vurur.\nBelə vəziyyətdə sahibkarlar alternativ qanuni çıxış yolu da tapa bilər, amma bu yol sahibkarlar üçün izafi iş artırmış olacaq. Məsələn, mağaza işlədən sahibkar mağazasının satış sahəsini öz adına uçota alıb, anbar sahəsini başqa bir vergi ödəyici kimi qeydiyyata saldırır. Yəni bir mağazada iki müxtəlif vergi ödəyicisi fəaliyyət göstərir. Bu halda əhaliyə satışı mağazanın satış hissəsinə aid olan vergi ödəyicisi nəzarət kassa aparatı ilə (yaxud pos-terminalla) həyata keçirəcək. Həmin mağazanın vergi ödəyicisi olan müştərilərinə malı elektron vergi hesab faktura ilə anbarın aid olduğu ikinci vergi ödəyicisi birbaşa anbardan göndərəcək, ödəniş isə bank hesabları ilə nağdsız ödəniş (bank) qaydasında aparılacaq. Analoji addımı kafelər də ata bilər.\nGöründüyü kimi, nəticədə yenə də vergi bəyannaməsi təqdim edən ödəyicilərin sayı süni şəkildə şişəcək, vergi nəzarəti yenə çoxlu sayda ödəyici üzərinə nəzarət üçün böyük inzibati resurslar səfərbər etməli olacaq, vergi ödəyici isə əlavə mühasibatlıq işi ilə qayğılarını bir az da artıracaq.\nVergi qanunvericiliyində indiyədək mövcud olan ikili vergi mükəlləfiyyəti statusu burada mümkün ola bilərdimi? Mümkün idi. Məcəllənin 218.5.4-cü maddəsinə görə, əmlakın icarəyə verilməsindən və royaltidən gəlir əldə edən şəxslər sadələşdirilmiş vergi ödəyici ola bilməzlər, lakin elə 221.7-ci maddə bu şəxslərin əmlakın icarəyə verilməsindən və royaltidən kənar fəaliyyət növləri üçün sadələşdirilmiş vergi tətbiq etmək hüququnu tanıyır. Bu isə o deməkdir ki, vergi inzibatçılığında və mühasibat uçotunda analoji – ikili vergi mükəlləfiyyəti təcrübəsi hüquq normaları ilə tənzimlənir və indiyədək tətbiq edilir. Pərakəndə ticarət və ictimai-iaşə sahəsində fəaliyyət göstərən sadələşdirilmiş vergi ödəyicisinin də əhali ilə dövriyyənin uçotunu ayrıca, sahibkarlıq subyektləri ilə dövriyyənin uçotunu isə ayrıca aparması mümkün olardı. Vergi Məcəlləsinə əlavə edilmiş yeni məhdudiyyət isə bu gün həm sahibkar, həm də vergi nəzarəti üçün ciddi problemdir, inzibatçılıq işlərini artırır.\nBu məhdudiyyət eyni zamanda alıcı-sahibkarların da hüquqlarını pozur, xərclərini artırır. Bir misalla bunu da göstərim. Şamaxı rayonunda konkret brend malı sadələşdirilmiş vergi ödəyicisi olan cəmi bir mağaza satır. Həmin brend malın alıcısı olan digər sahibkar bu ildən həmin mağazadan elektron vergi hesab faktura ilə mal ala bilməyəcək. Çünki bu alğı-satqı satıcı-sahibkarı sadələşdirilmiş vergi ödəyicisi olmaq hüququndan məhrum edə və onun gələcək maliyyə vəziyyətini ağırlaşdıra bilər. Bu səbəbdən eyni zamanda satıcı-sahibkar da həmin alıcı-sahibkara mal satmağa səy göstərmədikdə o, daimi müştərisini itirəcək və gəlirlərinin bir hissəsindən məhrum olacaq. Beləliklə, alıcı-sahibkar həmin malı, yol xərclərini artırmaqla, İsmayıllı rayonunda fəaliyyət göstərən və əlavə dəyər vergisi ödəyicisi olan digər sahibkardan almalı olacaq. Nəticədə alıcı-sahibkarın xərcləri artdığı üçün vergiyə cəlb edilən gəlirləri, eyni zamanda vergi öhdəlikləri azalacaq. Şamaxıda müştərisini itirən satıcı-sahibkarın da vergiyə cəlb edilən gəlirləri və vergi öhdəlikləri azalacaq.\nZaman keçdikcə vergi qanunvericiliyinə edilən əlavə və dəyişikliklərin yaratdığı çətinlikləri praktikada daha aydın görmək olacaq. Lakin Vergi Məcəlləsi bütün hallarda sahibkarlıq fəaliyyətini təşviq etməli olduğu üçün ona edilən hər bir dəyişiklik də sahibkarlara maksimal rahatlıq, vergi administrasiyasına isə resurslardan maksimum səmərəli istifadə imkanı gətirməlidir.


Ana səhifə » Qəzetin pdf formatı\t» Dövlət-xalq birliyi, davamlı inkişaf və yüksək rifah\nBu gün ölkəmizdə həyata keçirilən sosial-iqtisadi islahatlar əhalinin rifahının yüksəlməsinə və rahat yaşayışının təminatına hesablanıb. “Siyasətimizin mərkəzində Azərbaycan vətəndaşı dayanır”, - deyən ölkə Prezidenti cənab İlham Əliyevin rəhbərliyi ilə Azərbaycan və onun Naxçıvan Muxtar Respublikası yeni inkişaf mərhələsinə qədəm qoyub. Quruculuq işlərinin və sosial proqramların miqyasının genişlənməsi dövlət-xalq birliyini daha da möhkəmləndirir. Şərur rayonunun Muğanlı və Alışar kəndlərində yeni sosial obyektlərin istifadəyə verilməsi də bu sahədə görülən işlərin davamıdır.\nMuğanlı kənd tam orta məktəbinin yeni binası istifadəyə verilib\nNaxçıvan Muxtar Respublikası Ali Məclisinin mətbuat xidmətindən AZƏRTAC-a bildirilib ki, oktyabrın 21-də Muğanlı kənd tam orta məktəbinin açılışı olub.\nBildirilib ki, 224 yerlik məktəbdə 3-ü elektron lövhəli olmaqla 14 sinif otağı, kimya, biologiya və fizika laboratoriyaları, hərbi kabinə, şahmat, kompüter, müəllimlər otaqları və idman zalı yerləşir. Laboratoriyalarda şagirdlərin nəzəri biliklərini artırmaları üçün hərtərəfli şərait yaradılıb. Kitabxana fondunda 1086 dərslik və 2764 bədii ədəbiyyat olmaqla, 3850 kitab vardır. Zəngin təfəkkürə malik gənc nəslin yetişdirilməsində kitabxanaların əhəmiyyəti nəzərə alınıb, şagirdlərin maraq dairəsinə uyğun dövrləşmə aparılıb, ulu öndər Heydər Əliyevin həyatı və siyasi fəaliyyətindən, eləcə də oxunması zəruri olan kitablardan ibarət guşələr yaradılıb. Eyni zamanda yeddinci siniflər üçün “Naxçıvan tarixi” dərsliyi hazırlanaraq məktəblərə verilib.\nMəktəbdə təhsilin informasiyalaşdırılması, internetə çıxışı olan 17 kompüterin və elektron lövhəli siniflərin istifadəyə verilməsi interaktiv tədrisin tətbiqinə, şagirdlərdə innovativ düşüncənin formalaşdırılmasına, gənc nəslin müasir, intellektual və savadlı yetişməsinə imkan verəcəkdir. Elektron lövhəli siniflərdə Hüseyn Cavidin Ev Muzeyi ilə muxtar respublikanın ümumtəhsil məktəbləri arasında keçirilən interaktiv dərs, o cümlədən elektron dərsliklərdən istifadə imkanları nümayiş olunub.\nBildirilib ki, məktəbdə dəqiq elmlərin tədrisinə xüsusi diqqət yetirilir. Son 5 ildə məktəbin məzunlarından 9-u dəqiq elmlər üzrə ali təhsillərini davam etdirirlər. Məktəbin fizika müəllimi Aybəniz Seyidova yaradılan şəraitə görə minnətdarlıq edib.\nGənclərin əqli inkişafında, onların asudə vaxtlarının səmərəli təşkilində və dəqiq elmlərə yönləndirilməsində şahmatın mühüm rolu vardır. Məktəbdəki şahmat sinfi lazımi avadanlıqlar və dərsliklərlə təmin edilib.\nİdman zalında yaradılan şərait, eləcə də məktəbin həyətində açıq idman qurğularının istifadəyə verilməsi şagirdlərin fiziki tərbiyəsində mühüm rol oynayacaqdır. Hərbi kabinə şagirdlərdə həm vətənpərvərlik tərbiyəsinin formalaşdırılması, həm də onların hərb sənətinə marağının artırılmasına hesablanıb.\nNaxçıvan Muxtar Respublikasının Təhsil naziri Rəhman Məmmədov çıxış edərək deyib ki, muxtar respublikada təhsil işçilərinin fəaliyyətinin stimullaşdırılması, sosial müdafiəsinin gücləndirilməsi istiqamətində həyata keçirilən tədbirlər davamlı xarakter alıb, Naxçıvan Muxtar Respublikası Ali Məclisi Sədrinin müvafiq Sərəncamlarına əsasən, bilik və bacarıqlarının diaqnostik qiymətləndirilməsi aparılan müəllimlərin həftəlik dərs yükü 1,5, vəzifə maaşı 2 dəfə, cari ilin sentyabrın 1-dən isə bu kateqoriyadan olan müəllimlərin aylıq vəzifə maaşları əlavə olaraq orta hesabla 20 faiz artırılıb. Bununla yanaşı 2018-ci ildən etibarən müəllimlərin işə qəbulu sahəsində mərkəzləşdirilmiş müsabiqə mexanizmi tətbiq edilib. Müəllimlərin əməyi də daim yüksək qiymətləndirilib, muxtar respublikanın təhsil müəssisələrində çalışan müəllimlərdən 117-si Azərbaycan Respublikasının Əməkdar müəllimi, 187-si Naxçıvan Muxtar Respublikasının Əməkdar müəllimi fəxri adına layiq görülüb, 108-i isə “Tərəqqi” medalı ilə təltif edilib. Həyata keçirilən kompleks quruculuq tədbirləri zamanı yeni məktəb binalarının inşasına xüsusi diqqət yetirilib. Rəhman Məmmədov yaradılan şəraitə görə muxtar respublikanın təhsil işçiləri adından Ali Məclisin Sədrinə minnətdarlıq edib.\nMuğanlı kənd tam orta məktəbinin müəllimi Gözəl Rəhimli deyib: “Məktəbdə yaradılan şərait şagirdlərin daha yaxşı təhsil almalarına geniş imkan açmaqla yanaşı, müəllimləri də daha yaxşı işləməyə ruhlandırır. Muxtar respublikada gənclərin ali təhsil almaları, işlə təmin olunmaları üçün gözəl şərait yaradılıb. Bunun nəticəsidir ki, mən də 2014-cü ildə 536 balla Naxçıvan Dövlət Universitetinin tarix ixtisasına qəbul olunmuş və həmin ixtisası fərqlənmə diplomu ilə bitirmişəm. Arzum müəllim işləmək idi. Gənc müəllimlərin işlə təmin olunması ilə bağlı keçirilən müsabiqədə iştirak etdim və tarix fənni üzrə 71 bal toplayaraq Şərur rayon Muğanlı kənd tam orta məktəbində müəllimlik fəaliyyətinə başladım. Təhsilə və muxtar respublika gəncliyinə göstərdiyiniz diqqət və qayğıya görə bütün gənc müəllimlər adından minnətdarlığımızı bildiririk. Əmin edirik ki, yaradılanları qoruyacaq, onlardan səmərəli istifadə edəcək, gənc nəslin təlim-tərbiyəsində səylə çalışacaq, etimadı doğruldacağıq”.\nNaxçıvan Muxtar Respublikası Ali Məclisinin Sədri Vasif Talıbov Muğanlı kənd tam orta məktəbinin yeni binasının istifadəyə verilməsi münasibətilə kollektivi təbrik edərək deyib: Muğanlı kənd tam orta məktəbinin yaxşı təhsil ənənələri vardır. Məktəb öz nailiyyətləri ilə daim seçilib. Ötən tədris ilindəki nailiyyətləri onu deməyə əsas verir ki, bu gün də məktəbdə ənənələr yaşadılır, nizam-intizama, tədrisin səviyyəsinə xüsusi diqqət yetirilir.\nAli Məclisin Sədri deyib: Ölkəmizdə həyata keçirilən təhsil islahatlarının tərkib hissəsi kimi muxtar respublikada da bu sahənin inkişafı diqqətdə saxlanılır, məktəblər yenidən qurulur, müasir tədris avadanlıqları ilə təmin olunur, müəllim hazırlığı aparılır. Ümumtəhsil məktəbləri ilə yanaşı, orta ixtisas və ali təhsil məktəblərində də gənclərin təhsili üçün hərtərəfli şərait yaradılır, tələbata uyğun yeni ixtisaslar açılır. Bütün bunlar ölkəmizdə təhsil sahəsində həyata keçirilən işlərə nümunədir.\n“Təhsil ölkənin gələcəyidir. Hər bir ölkənin gələcəyini görmək üçünsə ilk növbədə onun gəncliyinə nəzər salmaq lazımdır. Çünki vətənpərvər və təhsilli gənclik ölkənin etibarlı gələcəyidir. Ölkəmizdə təhsilə göstərilən qayğının əsas məqsədi də gələcəyimiz üçün təhsilli və vətənpərvər gənclər hazırlamaqdan ibarətdir”, - deyən Ali Məclisin Sədri bildirib ki, təhsilin inkişafında müəllim hazırlığı, onların fəaliyyətləri üçün yaradılan şərait və əməklərinə verilən qiymət mühüm əhəmiyyətə malikdir. Bu məsələ ölkəmizdə diqqət mərkəzində saxlanılır, müəllimlərin əməkhaqları artırılır. 5 oktyabr Beynəlxalq Müəllimlər Günü ərəfəsində muxtar respublikanın 12 müəlliminin ölkəmizin medal, eləcə də Azərbaycan Respublikasının və Naxçıvan Muxtar Respublikasının fəxri adları ilə təltif olunması bunu bir daha təsdiq edir. Yaradılan şərait imkan verir ki, müəllimlər daha səylə çalışaraq gələcəyimiz olan gəncləri hərtərəfli hazırlasınlar.\nAli Məclisin Sədri deyib: Gənclərin müxtəlif peşə sahələrinə yönləndirilməsi məktəbin qarşısında duran əsas vəzifədir. Çünki məktəbi bitirən hər bir gənc mütləq bir peşə sahibi olmalıdır. Bugün muxtar respublikanın bütün ərazisində internetə çıxışın təmin edilməsi, “Evədək optika” layihəsinin icrası həm də gənclərin hərtərəfli inkişafına hesablanmışdır. Dərslərin qavrama yolu ilə öyrədilməsi şagirdlərin intellektual inkişafında vacib məsələdir. Muğanlı kənd tam orta məktəbindəki elektron lövhələr, laboratoriyalar, fənn kabinələri, internetə çıxışı olan kompüterlər, kitabxana imkan verir ki, müəllimlər dərsləri qavrama yolu ilə öyrətsinlər.\nMuğanlı kənd tam orta məktəbinin son beş ildəki nailiyyətlərinin muxtar respublikanın ümumi orta göstəricisindən yüksək olduğunu qeyd edən Ali Məclisin Sədri kollektivə təşəkkür edib, məktəbin təhsil ənənələrinin bundan sonra da qorunub saxlanacağına əminliyini bildirib.\nBinanın həyətində bufet və fərdi qazanxana tikilib, abadlıq işləri aparılıb, yaşıllıq salınıb.\nOktyabrın 21-də Muğanlıda kənd mərkəzinin də açılışı olub. Naxçıvan Muxtar Respublikası Ali Məclisinin Sədri Vasif Talıbov açılışı bildirən lenti kəsib.\nMəlumat verilib ki, binada inzibati ərazi dairəsi üzrə nümayəndəlik, Yeni Azərbaycan Partiyası ərazi ilk təşkilatı, bələdiyyə, rabitə evi, polis sahə və baytarlıq məntəqələri, klub, kitabxana və zal yerləşir. Kitabxana fondunda 2811 kitab vardır. Baytarlıq məntəqəsi soyuducu və dərmanlarla təmin edilib.\nKənddə yeni poçt bölməsi yaradılıb. Rabitə evində poçtun fəaliyyəti üçün bütün tədbirlər görülüb, eyni zamanda 192 nömrə tutumlu yeni nəsil ATS quraşdırılıb.\nYeni Azərbaycan Partiyası Muğanlı kənd ərazi ilk təşkilatının sədri Asəf Babayev deyib: Muğanlı müasir inkişaf dövrünü yaşayır. Kənddə istifadəyə verilən sosial obyektlər sakinlərin razılığı ilə qarşılanır. Partiya üzvlərinin sayı ilbəil artır. Hazırda ərazi ilk təşkilatının 79 üzvü vardır ki, onların da 37-si gənc, 21-i isə qadındır.\nAli Məclisin Sədri yaradılan şəraitdən səmərəli istifadə edilməsi və qarşıdan gələn bələdiyyə seçkilərinə hazırlıqla bağlı tapşırıqlar verib.\nBinanın həyətində də abadlıq işləri aparılıb.\nMuxtar respublikada iqtisadi inkişafın təmin olunması həm də səhiyyə quruculuğunun genişlənməsinə, o cümlədən tibbi xidmətin keyfiyyətinin artırılmasına səbəb olub. Kəndlərdə müasir həkim ambulatoriyalarının tikilməsi də bu baxımdan mühüm əhəmiyyətə malikdir.\nOktyabrın 21-də Muğanlı kənd həkim ambulatoriyasının açılışı olub.\nNaxçıvan Muxtar Respublikası Ali Məclisinin Sədri Vasif Talıbov açılışı bildirən lenti kəsib, kənddə səhiyyə xidmətinin təşkili ilə maraqlanıb. Bildirilib ki, ambulatoriyada 8 otaq - baş həkim, stomatoloq üçün kabinə, fizioterapiya kabinəsi, doğuş, manipulyasiya, peyvənd, qeydiyyat və aptek yerləşir. Həkim ambulatoriyasında stomatoloji qurğu, doğuş masası, quruducu şkaf, peyvənd və təcili yardım çantaları, mikroskop, sentrifuqa, hemometr, qlükometr, soyuducu və digər tibbi avadanlıqlar qoyulub. Fizioterapiya kabinəsi elektroterapiya və ultrasəslə, eləcə də ultrayüksək tezlikli cərəyanla müalicə aparatları, parafinəritmə qazanı və solyuks lampası ilə təchiz edilib.\nTibb bacısı Samirə Məmmədova yaradılan müasir iş şəraitinə görə minnətdarlıq edib, insanların sağlamlığının qorunmasında səylərini artıracaqlarını bildirib.\nAli Məclisin Sədri əhaliyə keyfiyyətli tibbi xidmətin göstərilməsi vacibliyini qeyd edib, ambulatoriyanın imkanlarından səmərəli istifadə ilə bağlı tapşırıqlar verib.\nYol infrastrukturu muxtar respublikada aparılan quruculuq işlərinin əsasını təşkil edir.\nOktyabrın 21-də Naxçıvan Muxtar Respublikası Ali Məclisinin Sədri Vasif Talıbov Muğanlı-Alışar kənd yolunun açılışını edib.\nBildirilib ki, 11,5 kilometr uzunluğundakı yolun yatağı genişləndirilərək yenidən qurulub, asfalt örtük salınıb. Həmçinin 4 kilometrlik yolda təmir işləri görülüb, qum-çınqıl qatı verilib. Tikinti işləri aparılarkən yolun üzərində 31 su keçidi qoyulub, 773 metr beton kanal çəkilib.\nOktyabrın 21-də Muğanlı kəndində xidmət mərkəzinin açılışı olub.\nBu il Şərur rayonunda aparılan quruculuq işləri Alışar kəndini də əhatə edib. Kənd və xidmət mərkəzlərinin inşa olunması, yolun yenidən qurulması Alışarın quruculuq xəritəsini tamamlayıb.\nOktyabrın 21-də Naxçıvan Muxtar Respublikası Ali Məclisinin Sədri Vasif Talıbov Alışar Kənd Mərkəzinin açılışını edib.\nHəmin gün Alışar kəndində xidmət mərkəzi istifadəyə verilib.


Bazar ertəsi, 10 Sentyabr 2018 12:46\nİraqın xarici işlər naziri: Bəsrə iğtişaşçılarının məqsədi İran-İraq xalqları arasında nifaq salmaq olub\nİraqın xarici işlər naziri bazar günü İran xalqına xitabən deyib: Bəsrə iğtişaşçılarının məqsədi İran və İraq xalqları arasındakı münasibətləri korlamaq olub. İRİB-nin verdiyi məlumata görə, İbrahim Cəfəri həmçinin, deyib: İraq …\nBazar ertəsi, 10 Sentyabr 2018 09:47\nBəsrə şəhərində sakitlik bərpa edilib\nİraqın Bəsrə şəhərində sakitliyin bərpa edilməsinin ardınca şəhər sakinləri şənlik etməyə başlayıb. İRİB-nin verdiyi məlumata görə, Bəsrənin polis rəisi Cəmil Şəmari deyib: Hüquq mühafizə qüvvələrinin Bəsrəyə daxil olduğu zamandan Bəsrədə …\nBazar, 09 Sentyabr 2018 23:02\nİraqın Ənnücəba Hərəkatı: Bəsrədə amerikan plan məğlubiyyətə uğradı\nİraqın Ənnücəba Hərəkatının sözçüsü deyib: Bəsrə sakinləri Amerikanın planını məğlubiyyətə uğradıblar. Bazar günü Əl-Məyadin telekanalının verdiyi məlumata görə, Haşim Əl-Musəvi deyib: Fitnəçilərin ən əsas məqsədi Dövlət təşkil etmək olub. Haşim …\nBazar, 09 Sentyabr 2018 10:42\nİraq prezidenti İran konsulluğuna hücum edənlərin cəzalandırılmasını istəyib\nİraq prezidenti Fuad Məsum dünən gecə bir bəyanatda İranın Bəsrədəki konsulluğuna hücumu pisləyərək bu barədə dərhal araşdırmaların aparılması, hücum amillərinin müəyyənləşdirilməsi və onlara qarşı qanuni ölçü götürülməsinə çağırıb. İRİB-in verdiyi …\nÇərşənbə, 05 Sentyabr 2018 12:06\nƏl-Həşdüşşəbi: İraqdakı əcnəbi qüvvələrə işğalçı kimi yanaşılacaq\nİraqda xalq səfərbər qüvvələri (Əl-Həşdüşşəbi) dünən gecə bir bəyanatda bildirib ki, əcnəbi qüvvələrin İraqdan çıxarılması üçün özünün qanuni haqqından istifadə edəcək. İRNA-nın verdiyi məlumata görə, bəyanatda deyilir: Əl-Həşdüşşəbi xarici hərbi …\nÇərşənbə, 05 Sentyabr 2018 09:04\nBəsrədə iğtişaşlarda 5 nəfər ölüb\nDünən Bəsrədə iğtişaşların növbəti mərhələsində ən azı 5 adam ölüb və 30 nəfər yaralanıb. Yerli qaynaqların bildirdiklərinə görə, Bəsrədə vəziyyət gərgindir və etirazçılar icra hakimiyyəti binasını mühasirəyə alıblar və binanın …\nBazar ertəsi, 03 Sentyabr 2018 17:51\nİraqda yeni parlament işə başladı; Güclü bir dövlətin qurulmasına təkid edildi\nİraq prezidenti, baş naziri və sabiq parlament sədri yeni parlamentin ilk iclasında güclü, mötədil və xalqa xidmət edəcək bir hökumətini qurulmasına təkid ediblər. İRNA-nın məlumatına görə, İraqın prezidenti Fuad Məsum …\nBazar, 02 Sentyabr 2018 11:36\nBağdadda 4 tərəfli iclas keçirilib\nİran, Rusiya, İraq və Suriya arasında dörd tərəfli təhlükəsilzik komitəsinin iclası dünən Bağdadda İraqın Müdafiə Nazirliyi binasında 4 ölkənin ordu qərargahlarının rəis müavinlərinin iştirakı ilə keçirilib. İRNA-nın verdiyi məlumata görə, …\nŞənbə, 01 Sentyabr 2018 18:21\nƏl-Nəsr Əlfəyyazın İraq baş nazirliyinə namizədliyini təkzib edib\nİraqda Əl-Nəsr blokunun media ofisi bir bəyanatda bu blokun Həşduşşəbi-nin kənarlaşdırılmış sədri Falih Əlfəyyazın baş nazirliyə namizəd irəli sürülməsi təklifini təkzib edibdir. Bundan öncə bildirilmişdi ki, Falih Əlfəyyazın İraqın baş …\nŞənbə, 01 Sentyabr 2018 12:07\nİraq xalqı ABŞ-ın müdaxiləsinə qarşı aksiya keçirib\nİraq xalqından minlərlə nəfər dünən cari həftədə ikinci dəfə ABŞ-ın İraqın yeni dövlətinin təşkili prosesinə müdaxiləsinə etiraz olaraq, Bağdadda aksiya keçirib. İraqlı aksiyaçıların əllərindəki plakatlarda bunlar yazılıbmış: Amerikanın Bağdaddakı səfirliyi …\nBazar ertəsi, 20 Avqust 2018 10:37\nMuqtəda Sədrin mehvərliyi ilə İraqın böyük koalisiyası formalaşmayıb\nİraq seçkilərinin qalibi olan bir neçə koalisiyanın liderinin bir araya gəlməsinə rəğmən, Muqtəda Sədrin mehvərliyi ilə parlamentdə böyük fraksiyanın təşkil olunmasının elan edilməsi iclası nəticəsiz sona çatıb. Əl-Aləm televiziyasının məlumatına …\nÇərşənbə, 08 Avqust 2018 20:33\nİraqın Xarici İşlər Nazirliyi bir bəyanat yayaraq, İranın İraq üçün etdiklərini alqışlayıb və dünya ictimaiyyətindən ABŞ-ın İrana qarşı sanksiyaları ilə mübarizə aparmasını istəyib. Əl-Aləm kanalının verdiyi məlumata görə, İraqın Xarici …\nŞənbə, 28 iyul 2018 09:18\nİraqın müxtəlif şəhərlərində aksiyalar keçirilib\nİraqın paytaxtı Bağdad və bu ölkənin bir neçə digər şəhəri neçə gün sakitlikdən sonra dünən axşam bir daha həmin ölkədə dövlət korrupsiyasına və dövlət xidmətlərinin zəif olmasına qarşı aksiyalar səhnəsi …\nCümə, 20 iyul 2018 10:20\nİraqda son etirazlarda 12 nəfər həlak olub\nİraqın İnsan Haqları Ali Komissiyası ölkənin cənub şəhərlərində son etirazlarda 12 nəfərin ölməsini təsdiqləyərək etirazçılarla sərt davranışı "insan haqlarının açıq-aşkar pozulması"nın meyarı adlandırıb. İRNA-nın məlumatına görə, İraq İnsan Haqları Ali …\nÇərşənbə, 18 iyul 2018 09:24\nƏl-İbadi etirazçıları, təxribatçılara qarşı əməkdaşlığa çağırıb\nİraqın baş naziri ölkəsində təhlükəsizliyin xalqın fədakarlığının nəticəsi olduğunu bildirərək etirazçıları ümumi təhlükəsizliyi pozanların müəyyənləşdirilməsində əməkdaşlıq etməyə çağırıb. Əl-Aləm telekanalının verdiyi məlumata görə, İraqın baş naziri Heydər Əl-İbadi dünən axşam …\nBazar, 15 iyul 2018 08:31\nİraqın baş naziri xalq arasındakı narazılıqları azaltmaq üçün 7 bəndlik fərman imzalayıb\nİraqın cənubunda ictimai etirazların genişlənməsinin ardınca baş nazir Heydər Əl-İbadi 7 bəndlik bir fərman imzalayaraq, əhalinin problemləri və istəklərinin təcili araşdırılmasını istəyib. İRNA-nın verdiyi məlumata görə, bu fərmanda şor suyun …\nŞənbə, 14 iyul 2018 18:44\nİraqın baş naziri vurğulayıb ki, təhlükəsizlik olmadan ölkəni qurmaq və iqtisadiyyatı gücləndirmək olmaz. İraqın baş naziri Heydər Əlibadi Bəsrə vilayətinin görkəmli şəxsiyyətləri və köçəri tayfaları ilə görüşdə vurğulayıb: İraq dövləti …\nÇərşənbə, 11 iyul 2018 10:22\nƏlibadi: İŞİD-i sərhədlərdən kənarda təqib edəcəyik\nİraqın baş naziri İŞİD terrorçularınn tam məhvini vurğulayıb. İraqın baş naziri Heydər Əlibadi dünən Mosulun İŞİD-in işğalından çıxarılmasının birinci ildönümü günü münasibətilə yaydığı bir bəyanatda deyib: İŞİD terrorçularını onların tam məvhinədək …\nCümə axşamı, 05 iyul 2018 13:29\nBağdadda partlayış; 1 nəfər ölüb\nİraq Kütləvi İnformasiya Vasitələri ötən gecə paytaxt Bağdadın şimal-qərbində əl-Şölə məntəqəsində iki partlayışın baş verdiyini bildiriblər. Yerli dairələrin bildirdiyinə görə, bu iki partlayışda azı 1 nəfər həlak olub, 11 nəfər …\nÇərşənbə axşamı, 03 iyul 2018 18:36\nİraq parlament seçkilərinin səsləri əllə sayılmağa başlayır\nİraqın Ali Seçki Komissiyası bildirib: Bu gün çərşənbə günündən parlament seçkiləri səslərinin əllə sayılmasına başlanır. Əl-Aləm televiziyasının məlumatına görə, Leys Cəbr Həmzə bir bəyanatda bildirib: Bu komissiyanın iclaslarında əldə olunan …


Güney Azərbaycanda çox sayda fəal təhdid edilərək Ettelaat İdarəsinə çağırılıb - “Babək qalası” yürüşünün ildönümü günlərində | İnsan haqları | Güney Azərbaycan Televizyonu GunazTV\nGüney Azərbaycanda çox sayda fəal təhdid edilərək Ettelaat İdarəsinə çağırılıb - “Babək qalası” yürüşünün ildönümü günlərində\n05 İyul 2019 16:01\nGünAz TV: Güney Azərbaycanın müxtəlif şəhərlərində ənənəvi “Babək qalası” yürüşünün ildönümü günlərində çox sayda milli-mədəni fəal təhdid edilərək təhlükəsizlik orqanları, o cümlədən Ettelaat İdarəsinə çağırılıb.\nMəlumata görə, iyulun 4-də Marağa Şəhər Ettelaat İdarəsindən mühəndis Hamid Yeganəpurla telefon əlaqəsi saxlayaraq ona gözlənilən yürüşə qatılmaqla bağlı xəbərdarlıq ediblər. Azərbaycanlı fəala bildirilib ki, yürüşə qatılmaq onun üçün yaxşı nəticə verməz, o bu şəkildə müəyyən problemlərlə üzləşə bilər.\nMühəndis H.Yeganəpur isə Ettelaat əməkdaşlarının cavabında bunları deyib: “Mən sizin verdiyiniz məsləhətlə yaşamıram. Xahiş eliyirəm bir daha mənə zəng etməyin. Mən təmami ilə qanun çərçivəsində fəaliyyət göstərirəm və heç bir qanun pozuntusuna yol verməmişəm. Yalnız qanunu pozduğum halda siz məni saxlayıb və ya dediyiniz kimi, hansısa problem yarada bilərsiniz.”\nBinabda (Bin Ev) isə milli-mədəni fəal Səid Minayiyə zəng edilib. Onun hədələnərək idarəyə çağırıldığı bildirilir.\nUrmiyə şəhərində isə Əşkan Səadətmehrin təhlükəsizlik orqanlarına çağırıldığı qeyd olunur.\nTəhlükəsizlik orqanlarına çağırılmaqla yanaşı fəalların telefonlarına hədələyici SMS-lər də göndərilib, SMS-lərdə onların ciddi nəzarət altında olduğu qeyd olunub.\nXəbər verdiyimiz kimi, ötən günlərdə Güney Azərbaycanın müxtəlif şəhərlərində çox sayda milli-mədəni fəal təhlükəsizlik qüvvələri tərəfindən saxlanılıb.\n“Babək qalası” yürüşü keçən illərdə iyulun əvvəllərində keçirilib. Ötən il iyulun 5-i və 6-da mərasimin keçirilməsinə qərar verilsə də həbslər dalğası yürüşə bir neçə gün qalmış başlamışdır.\n"Babək qalası"yürüşüildönümüGüney AzərbaycandaEttelaatfəallarzəngtəhdidUrmiyədəMarağaBinabda\nGüney azərbaycanlı fəallar mühəndis Siyamək Mirzayinin görüşünə gedib – Tehranda\nQərbi Azərbaycan Apellyasiya Məhkəməsi Ulduz Qasimi, Əmir Səttari və Cavad Əhmədi Yekanlıya bəraət verib\nMərhum Qulamrza Əmaninin ildönümü mərasimi ilə əlaqədar saxlanılan fəallardan daha 3-ü müvəqqəti azadlığa buraxılıb\nÖtən günlərdə Təbrizdə saxlanılan Məhəmməd Mərdi və Fərhad Pakruhun müvəqqəti azadlığa buraxılmasına icazə verilmir\nMühəndis Əmaninin vəfatının ildönümü mərasimi ilə bağlı saxlanılan fəallar müvəqqəti azadlığa buraxılıb\n10-cu aydır müvəqqəti saxlanılan Məhəmməd Güneyli Təbrizin İnqilab Məhkəməsinə çağırılıb\nMühəndis Əmaninin vəfatının növbəti ildönümü mərasimində saxlanılan fəallar zindana aparılıb\nTəbrizdə mühəndis Qulamrza Əmaninin vəfatının növbəti ildönümündə bir neçə milli-mədəni fəal saxlanılıb\nTanınmış güney azərbaycanlı fəalın vəkili Məhəmmədrza Fəqihi müvəqqəti azadlığa buraxılıb\nMəhkəmə güney azərbaycanlı fəal Ruhulla Əhmədnəjad barəsində hökm çıxarıb\nGüney azərbaycanlı fəal Rza Zarei həbs olunub